**Аннотация**

Мақалада эстетикалық тәрбие берумен көркемдік талғамды қалыптастыру мәселелеріне жан-жақты талдау жасалған. Эстетикалық тәрбиедегі бейнелеу өнерінің айрықша рөлін және эстетикалық әрекеттің ең жоғары нысаны болып табылатындығымен түсіндіріледі. Тәрбиеші баланы сұлулықты қабылдауға, оған эмоциялық жауап беруге, сондай-ақ, эстетикалық ұғым, эстетикалық пікір, эстетикалық баға беруге қасиетін қалыптастыруға жетелеп апаруға тиіс Қазақстан Республикасы білім берудің нормативтік құжаттарына сүйенген.

**Түйін сөздер**: эстетикалық тәрбие, көркемдік талғам, инновациялық білім, рухани қабілет, құндылықтар.

**Аннотация**

В данной статье сделан анализ формированния всесторонних проблем эстетического и художественного вкуса. Особая роль изобразительного искусства обусловлена эстетическим воспитанием и самой высшей формой эстетического воздействия. Основан на нормативах образовании Республики Казахстан.

**Ключевые слова**: эстетическое воспитание, художественные вкусы, инновационное образование, духовные способности, ценности.

**Эстетикалық тәрбиенің бала өміріндегі маңыздылығы.**

«Адам кез келген жұмысқа жарамды бола бермейді...Жұмысты неғұрлым жетік және жақсы атқарса, білгір және шебер болып шығады.Қандай әрекет,қандай іс істесек те, сондай рақмет

табу, соның рақатын көру біздің мақсатымыз болып табылады»

Әл-Фараби

Қазіргі қоғамдық даму алдымызға жаңа ғасырға лайық, жан-жақты дамыған, білімді де жігерлі азамат тәрбиелеу міндетін қойып отыр. Бүгінгі ұрпақ өзінің сезімін, мінез- құлқын, тілін, өнерін жоғалтпауы қажет. Өнер адамға жақсы әсер ететін және оны тәрбиелейтін нәзік дүние.

Тәрбие-қоғамдық үрдіс, қоғам мен жеке тұлғаның ара қатынасын қамтамасыз ететін басты жүйе. Оның негізгі өлшемі өмірге қажетті тұлғаның жағымды қасиеттерін дамыту болып табылады. Қазіргі таңда еліміздегі оқу- тәрбие жұмысына байланысты болып жатқан жаңартулар білім мен тәрбие жұмысын қайта қарауды міндеттеді, яғни тиянақты білім беру жүйесінде оқушыларға берілетін тәрбие жұмысын дамыту басты мақсат болып отыр.

ХХ ғасыр ғылым мен техниканың даму шыңына жеткен ғасыры десек, ХХI ғасырдың адам баласына қоятын талабы одан да асып жатыр. Ғылым мен техника небір шыңдарға жеткен сайын, кәсіби салада әртүрлі техникалық мамандықтар пайда болып, қазіргі жастардың мамандық таңдау мүмкіндігі де кеңейіп барады. Ал мамандықты дұрыс таңдай білу, өз мүмкіндіктерін бағалай білуде- қосымша білім беру мекемелерінің ықпалы зор.

Шығармашылық игеру деңгейі-оқушының өз бетімен мақсатты іздене отырып, нәтижеге жету жолында әдіс, тәсілдерді тауып, зерттеп, қорытындылай алуымен сипатталады.

«Шығармашылық» деген сөздің төркіні, этимологиясы «шығару», «ойлап табу» дегенге келіп саяды. Демек, жаңа нәрсе ойлап табу, сол арқылы жетістікке жету деп түсіну керек. Философиялық сөздікте шығармашылық қайталанбайтын тарихи қоғамдық мәні бар жоғары сападағы жаңалық ашатын іс- әрекет деп түсіндіріледі. Көрнекті психолог Л. С. Выготский «шығармашылық» деп жаңадан ашатын әрекетті атаған. Ал осы мәселені терең зерттеген психологтардың бірі Я. С. Пономарев оны «даму» ұғымымен қатар қояды. Өйткені әрбір жаңалық, әсіресе, ақыл-ой саласында болса, ол психикасын жаңа сапалық деңгейде көтереді деп есептеді. Бұл пікір бүгінгі куні педагогиканың талаптарынан сәйкес келуімен көңілге қонымды.

Шығармашылықты дамыту- бұл оқушылырдың өзіндік әрекетінің ең жоғарғы формасы. Еңбек жағдайларына байланысты шығармашылық құрастыру, модельдеу және еңбек объектісін көркемдеп өңдеу кезінде байқалады.

Мектеп жасында балаларға эстетикалық тәрбие берудің алатын орны зор. Алғаш оқушы мектепке келісімен бала өмірінде, психикасында жаңа өзгерістер болады.

Эстетикалық тәрбиенің барлық түрлері оқушылардың еріктік, қызығушылық, бейімділік принциптері негізінде іске асырылады. Оқушылардың эстетикалық тәрбиесі оқу және сыныптан тыс тәрбие процесінде іске асырылады. Эстетикалық білімнің негізі – оқу пәндері. Оқушылардың әр түрлі пәндерді оқудың нәтижесінде табиғаттың, еңбектің сұлулығын және адамдар іс- әрекетін, әдемілігін бағалай білуді түсінеді. Олар әдемі жазуға, мәнерлеп оқуға және айтуға үйренеді. Ал бұл мәдениетті сөйлеуге, көркемділікті танып, қалыптастыруға, қиялын дамытуға игі әсер етеді.

Бейнелеу өнері шығармалары оқушыларды әсемдік үшін күреске шақырады, күнделікті өмірдегі тәртібіне үлкен ықпал жасайды. Алған әсерін бейнелеу өнері құралдарымен шамасына сай беріп, сызықтық сурет салуға үйренеді. Балаларда кескін, мүсін, сызықтық суреттер де әсемдікті жасау қабілеті, олардың өзіндік іс-әрекетін бейнелеу өнерін тану барысында қалыптаса бастайды.

Бейнелеу өнері үйірмесі оқушылардың шығармашылық қабілетін дамытады. Олар қоғамдық өмірдің, адамдар қатынасының, еңбектің эстетикасын тануға баулиды, таным ынтасының, бейімділігінің, қабілетінің дамуына ықпал жасайды. Кейбір оқушылар жас кезінен-ақ сурет салуға талпынады. Табиғаттың ұлылығы, көркемдігі, сыры бейнелеу өнері арқылы ашылады. Оқушылар табиғи құбылыстардың бай эстетикалық сымбаты жөнінде мәліметтер алады.

Эстетикалық тәрбиенің күрделі мәселелерін айқындауда біз халықтың жинақтаған педагогикалық білімі мен тәрбие тәжірибесіне сүйенуіміз қажет. Балалар салған суреттерден сызықтар мен штрихтарды, жиектеме мен түсті дақтардың ерекше бай әлемін кездестіруге болады. Бейнелеу әрекеті жас суретшінің көңіл- күйі мен сезімін бері үшін үлкен қызмет етеді. Бала қолына қарындаш немесе қылқалам мен бояу алған кезде ол өзін және өзгелерді толғандыратын оқиға мен көріністерді қағаз бетіне түсіруге ұмтылады. Бейнелеу әрекетінің нәтижелері баланың сурет салу шығармашылығының мәселелерімен айналысып зерттеушілердің қызығушылығын осы кезге дейін толғандырып келді және әлі де толғандыру үстінде.

Бейнелеу әрекетінде қабілеттілік психологтардың айтуынша туа біткен қасиет емес, ол тікелей пәндік әрекет арқылы дамиды. Оның дамуы баланың жаңа білім алуымен, оның біліктілігі мен дағдыларының қалыптасуымен тікелей байланысты. Бейнелеу әрекетін жақсы меңгерген бала сурет салу үшін мазмұн таңдауда кең еркіндік алып, оның бастапқы кезеңдегі ойы үлкен бір тұтастыққа ие болуына ықпал етеді.

Бейнелеу өнерінің түрлерінің:графиканың,мүсіннің, сәндік-қолданбалы өнердің негізін құрайды. Сурет адамның қоршаған ортаны танып білуде және зерттеуде қажетті құралдардың бірі болып есептеледі. Оның көптеген түрлері бар, яғни, ол – техника, әдістері, жанрлар мен бағыттары және тақырыптарына байланысты ажыратылады. Көркем қолданбалы өнерде кездесетін сурет, тұйық өрнек тәрізді композицияға сүйеніп салынады.

Балалардың шығармашылық жұмыстарының бағалануының басты формаларының бірі- көрмелер, сайыстар,түрлі деңгейдегі байқаулар.

Болашақ қоғам адамын рухани, интеллектуалдық жағынан дамыта тәрбиелеу ісі бүгінгі күннің күн тәртібіне айрықша қойылған мәселе. Олардың барлық жағынан сұлу, жайдарлы әрі кішіпейіл, ақылды, батыл, ержүрек болып өсуін қалаймыз.

Кез келген тарихи кезеңде , қоғам дамуында еліміздің болашағы , жас ұрпақ тәрбиесі шет қалған емес. Білім беру – тәрбиелеу мен оқытудың үздіксіз ізденісі. Бүгінгі таңда балаларды жастайынан өнерге баулу - өзекті мәселе, білімді, парасатты да мәдениетті қауымның алдында күн тәртібінде тұрған басты ғылыми тақырыптардың бірі. Бейнелеу өнері пәні кез келген жас аралығындағы шәкірттеріміздің эстетикалық талғамын арттырып , бейнелі логикалық ойлау және қабылдау қабілеттерін арттырып, әсемдікке , әдемілікке баули түсетінін біз өмірде көріп жүрміз. Баланы тәрбиелеуде ұстаз қауымына, үлкен жауапкершілік жүктеледі.

Бейнелеу өнері пәні шәкірттерімізге әдемілікті , сұлулықты , қайсарлықты , тұрақтылықты , қиындықты жеңе білуге , шыдамды да сыпайы болуға , шартты түрде , өзінен өзі тәрбиелеп , еңбексүйгіш болып өсуге жетелейді

Адам баласы дүниеге келген күннен бастап тәрбиелеуді керек етеді. « Жас бала - жаңа өркен жайған жасыл ағаш тәрізді» дейді халқымыз. Жерге отырғызған көшетте қашан тамыры тереңдеп, жапырағы жайқалып, саялы ағаш болып өскенше мәпелеп күтіп, үзбей тәрбиелеуді қажет етеді. Дамуда сол тәрізді, олай болса, ұстамды, корегенді, түп-түзу, жып-жинақы, әсем бейнелі оқушыға қараудың өзі тым жарасымды. Жастарымыздың үлгі алатын ең таңдаулы ішкі, сыртқы адамгершілік-эстетикалық сапаларын үйрететін адамы міне осындай болуы анық.

**Пайдаланылған әдебиеттер тізімі**

1. Аль-Фараби. Философские трактаты. - А., 1970. - 311c.

2. Байтұрсынов А. Шығармалары. – А.: «Жазушы», 1989. –117 б.

3. Елбасы Н.Назарбаевтың Қазақстан халқына жолдауы. «Қазақстан-2050» Стратегиялық

бағдарламасы//Түркістан, 23-қаңтар, 2014 ж. –Б. 8-9.

4. Конышева Н.М. Содержание и структура профессиональной готовности учителей к

эстетическому воспитанию школьников. - М., 1979. - С. 78-80.

5. Назарбаев Н.Ә. Инновациялар мен оқу-білімді жетілдіру арқылы білім экономикасына. Қазақстан

Республикасы Президенті, Л.Н.Гумилев атындағы Еуразия ұлттық университеті. - Астана - 2006 - 16 б.

6. Қазақстан Республикасы Президенті Н.Ә. Назарбаевтың Қазақстан халқына жолдауы. 2012ж.14-

желтоқсан. «Қазақстан-2050» стратегиясы қалыптасқан мемлекеттің жаңа саяси бағыты». Астана,

Ақорда.- 2012 ж.

7. Уәлиханов Ш. Таңдамалы шығармалары. 2-баспа. –Алматы: «Жазушы», 1985. –560 б.

